মোঃ রেজওয়ান করিম সাব্বির, জৈন্তাপুর (সিলেট) প্রতিনিধি : “অপ্রতিরোদ্ধ দেশের অগ্রযাত্রা ফলে পুষ্টি দেবে নতুন মাত্রা” এ প্রতিপাদ্য কে সামনে রেখে জৈন্তাপুর উপজেলা কৃষি সম্প্রসারন অধিদফতরের উদ্যোগে জৈন্তাপুর ঐহিত্যবাহী জৈন্তেশ্বরীবাড়ীতে ৩দিন ব্যাপী ফলদ বৃক্ষ মেলা ২০১৮ উদ্বোধন করা হয়।৮ আগষ্ট বুধবার দুপুর ১টায় জৈন্তাপুর উপজেলা কৃষি সম্প্রসারন অধিদফতরের আয়োজনে ফলদ বৃক্ষমেলার উদ্বোধন শেষে ষ্টল পরিদর্শন করে অনুষ্ঠানের প্রধান অতিথি সংসদ সদস্য ইমরান আহমদ বলেন-প্রতিটি বাড়ীর আঙ্গীনায়পুষ্টিার চাহিদা মেটাতে ফলদ ও বৃক্ষ গাছের চারা রোপন করতে হবে। বনজ ফলজ গাছের চারা রোপন করে অনেকে আর্থিক ভাবে সাবলম্বী হচ্ছেন। দেশকে সবুজ বনায়নে পরিণত করতে বেশি করে গাছের চারা লাগানোর উপর তিনি গুরুত্বারূপ করেন।